
Ministru kabineta rīkojums Nr. 823
Rīgā 2024. gada 22. oktobrī (prot. Nr. 44 2. §)
Par finansējumu līguma par sabiedriski svarīgu funkciju veikšanas atbalsta saistību uzlikšanu sabiedrībai ar ierobežotu atbildību "Ventspils lidosta" izpildes nodrošināšanai
Lai saskaņā ar likuma "Par aviāciju" 27.2 pantu nodrošinātu līguma par sabiedriski svarīgu funkciju veikšanas atbalsta saistību uzlikšanu sabiedrībai ar ierobežotu atbildību "Ventspils lidosta" izpildi 2025.–2027. gadā, atbalstīt finansējuma piešķiršanu, kas nepārsniedz 65 000 euro (katru gadu), tai skaitā no:
· 1. Aizsardzības ministrijas budžeta apakšprogrammas 22.12.00 "Nacionālo bruņoto spēku uzturēšana" finansējumu, kas nepārsniedz 55 000 euro (katru gadu).
· 2. Iekšlietu ministrijas budžeta programmas 10.00.00 "Valsts robežsardzes darbība" finansējumu, kas nepārsniedz 10 000 euro (katru gadu).

